stanford-oval/wikipedia huggingface dataset:
Sammonlahden hyvinvointiasema

| Sammonlahden hyvinvointiasema |
| --- | --- |
Osoite:  Torpanpellonkatu 2, 53850 Lappeenranta
Sijainti:  Lappeenranta
Koordinaatit:  61.05017°N, 28.11176°E
Valmistumisvuosi:  1986
Käyttäjä:  Etelä-Karjalan sosiaali- ja terveyspiiri (Eksote),
Runkorakenne:  betoni, paikalla tehty
Julkisivumateriaali:  tiili
Kerrosluku:  2
Kerrosala:  1 488 m2
Sammonlahden hyvinvointiasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sammonlahden hyvinvointiasema on Lappeenrannassa toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote). Alkuvuonna 2019 viestittiin, että Sammonlahden hyvinvointiasema keskittyy helmikuusta 2019 lähtien asiakkaiden kiireettömään hoitoon.
Sammonlahden hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Kiireellisestä hoitoa tarvittaessa otetaan yhteys Päivystysapuun (116 117; hätätilanteessa luonnollisesti Yleiseen hätänumeroon 112). Ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta).
Jo keväällä 2019 havaittiin, että Etelä-Karjalan keskussairaalan päivystysvastaanotto ruuhkaantui, ja vaadittiin kiirevastaanoton palauttamista pikaisesti myös Sammonlahden hyvinvointiasemalle.
Sammonlahden hyvinvointiasema on valmistunut vuonna 1986.
Aiheesta muualla

Sammonlahden hyvinvointiaseman sijainti (kartta.lappeenranta.fi)
Saint-Luc

Saint-Luc (Pyhä Luukas) on usean eri paikkakunnan nimi:
Saint-Luc, kunta Ranskassa Euren departementissa
Saint-Luc, kunta Sveitsissä Valais'n kantonissa
Saint-Luc-de-Vincennes, Quebecissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Luc”, voi hakea sivunnimihaulla, laajalla sivunnimihaulla tai tekstihaulla.
Sa

Sa tarkoittaa seuraavia:
Alueet

Etelä-Australia, postilyhenne SA, Australian osavaltio
Saudi-Arabia, ISO 3166-1 -koodi SA, valtio tai muu maantieteellinen alue
Kielet

sa, katakana-merkki サ ja hiragana-merkki さ, japanin kielen kana-merkki
sanskrit, ISO 639-1 -koodi sa, kieli
Järjestöt

Sturmabteilung, SA, Saksan kansallissosialistinen työväenpuolueen puolisotilaallinen järjestö
Suomen Akatemia, SA, Suomen opetusministeriön alainen tutkimustyön rahoittaja
Suomen armeija, SA, Suomen puolustusvoimat
Tieteet

samarium, entinen kemiallinen merkki Sa, nykyinen Sm, alkuaine
savi, maalajilyhenne Sa, [selite puuttuu]
sebaceous adenitis, SA, koirien perinnöllinen ihosairaus.
Henkilöt

Sa tai Sá on muun muassa seuraavien henkilöiden sukunimi:
André Sá (s. 1977), brasilialainen tennispelaaja
Francisco de Sá de Miranda (1481–1558), portugalilainen runoilija
José Sá (s. 1993), portugalilainen jalkapallomaalivahti
Kristine Sa (oik. Huỳnh Ngọc Nhã Yến, s. 1982), kanadanvietnamilainen laulaja, runoilija ja sanoittaja
Lesley de Sa (s. 1993), alankomaalainen jalkapalloilija
Luís Sá Silva (s. 1990), angolalainen moottoriurheilija
Mário de Sá-Carneiro (1890–1916), portugalilainen kirjailija
Ricardo Sá Pinto (s. 1972), portugalilainen jalkapalloilija
Sa Chen (s. 1979), kiinalainen pianisti
Sa Dingding (s. 1983), kiinalainen laulaja ja lauluntekijä
Sa Jaehyouk (s. 1985), eteläkorealainen painonnostaja.
Muut

San Andreas, SA, kuvitteellinen osavaltio
Sarpsborg Arbeiderblad, SA, norjalainen paikallislehti
société anonyme, SA, yhtiömuoto
”sodanajan”, sa., Puolustusvoimain käyttämä lyhenne, esimerkiksi ”Kyseisen henkilön sa. sijoituspaikka on…”
South African Airways, IATA-koodi SA, lentoyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sa”, voi hakea sivunnimihaulla, laajalla sivunnimihaulla tai tekstihaulla.
Sander Svendsen

| Henkilötiedot |
| --- | --- | --- | --- |
Syntymäaika: 6. elokuuta 1997 (ikä 27)
Syntymäpaikka: Molde, Norja
Pelipaikka: hyökkääjä
Pituus: 172 cm
Seura
Seura: Molde
Pelinumero: 32
Seurat
| Vuodet | Seura | O | (M) |
| 2013– | Molde | 19 | (3) |
| Yhteensä | Yhteensä | 19 | (3) |
 Seurajoukkueuran tilastot kattavat vain kansalliset sarjat, päivitetty 10. toukokuuta 2015.
Sander Svendsen (s. 6. elokuuta 1997 Molde) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Moldea.
Svendsen teki ensiesiintymisensä Norjan pääsarjassa vain 15-vuotiaana 9. toukokuuta 2013, kun Molde voitti kotonaan Aalesundin maalein 4–1. Hän pelasi ensimmäisen sarjakautensa aikana kaksi ottelua. Kaudella 2014 Svendsen edusti Moldea 12 liigaottelussa ja voitti Norjan-mestaruuden.
Sacrament

| Sacrament Lamb of God |
| --- | --- | --- |

Studioalbumin tiedot
 Äänitetty : alkuvuosi 2006 Spin Studios, Queens, New York; Sound of Music Studios, Richmond, Virginia
 Julkaistu: 22. elokuuta 2006
 Tuottaja(t): Machine
 Tyylilaji: groove metal
 Kesto: 46.04
 Levy-yhtiö: Epic
Listasijoitukset
  Billboard 200: 8.
Lamb of Godin muut julkaisut
| Ashes of the Wake 2004 | Sacrament 2006 | Wrath 2009 |
Sacrament on yhdysvaltalaisen metalliyhtyeen Lamb of Godin neljäs studioalbumi, vuodelta 2006. Albumi julkaistiin Epic Recordsin levymerkillä. Tyylisuunnaltaan albumi jäljittelee edeltäjäalbumiensa suuntaviivoja, ollen miksaukseltaan ja soitoltaan hyvin laadukasta ja tarkkaa. Sacrament on yhtyeen ensimmäinen albumi, jolla laulaja Randy Blythe laulaa kappaleiden osia myös jokseenkin puhtaasti, entisen pelkän "örinälinjan" sijaan. Yhtyeelle tyypillinen mutkikas riffittely ja Chris Adlerin omintakeinen rumputyöskentely erottuvat albumilta hyvin. Kitarasoolojen määrä albumilla on lisääntynyt selvästi aiempiin yhtyeen tuotoksiin nähden, ja soolot ovat edellisiistä albumeista poiketen kokonaan yhtyeen omien kitaristien soittamia. Mark Morton soittaa kaikki albumin kitarasoolot lukuun ottamatta Forgotten (Lost Angels) -sooloa, jonka soittaa Willie Adler. Aiemmilla albumeilla yhtye on käyttänyt paljon vierailevia kitaristeja soolojen soittoon.
Sacrament on menestynyt kaupallisesti edeltäjiään paremmin, ja saavutti korkeita listasijoituksia myös Yhdysvaltain albumilistoilla, muun muassa debytoiden sijalla #8 Billboardin albumilistalla. Albumin tyyli onkin muihin yhtyeen albumeihin nähden lähinnä valtavirtaa, mutta pitää yhtyeen kuitenkin tiukasti metallimusiikin linjassa, ja myös uskollisena yhtyeen omalle tyylille. Lisäksi useat metallilehdet, kuten Kerrang! ja Metal Hammer ovat pitäneet albumia 2000-luvun modernin metallimusiikin kulmakivenä.
Albumilta julkaistiin musiikkivideo kappaleesta Redneck. Kappale sai myös Grammy-ehdokkuuden parhaasta metalliesityksestä 49:ssä vuotuisessa Grammy-gaalassa. Redneck on myös Saints row 2 videopelin soundtrackilla.
Kappaleet

Walk with Me in Hell – 5.11
Again We Rise – 4.30
Redneck – 3.40
Pathetic – 4.30
Foot to the Throat – 3.13
Descending – 3.34
Blacken the Cursed Sun – 5.27
Forgotten (Lost Angels) – 3.05
Requiem – 4.10
More Time to Kill – 3.36
Beating on Death's Door – 5.06
Kokoonpano

Randy Blythe – laulu
Mark Morton – kitarat
Willie Adler – kitarat
John Campbell – basso
Chris Adler – rummut
Arvostelut

About.com:
Allmusic:
Blabbermouth: 8/10
Rolling Stone:
Imperiumi: 9/10
Kaaoszine: 9½/10
Soundi:
Aiheesta muualla

Sacrament Discogsissa. (englanniksi)
Albumi Sacrament Encyclopaedia Metallum -sivustolla (englanniksi)
Sally Barsosio

| Mitalit> Maa:   Kenia.Naisten yleisurheilu.MM-kilpailut  | Mitalit> Maa:   Kenia.Naisten yleisurheilu.MM-kilpailut  | Mitalit> Maa:   Kenia.Naisten yleisurheilu.MM-kilpailut  | Maa:   Kenia> Naisten yleisurheilu. |
| --- | --- | --- | --- |
|  Kultaa | Ateena 1997 | 10 000 m |  |
|  Pronssia | Stuttgart 1993 | 10 000 m |  |
Sally Barsosio (s. 21. maaliskuuta 1978 Keiyo, Kenia) on kenialainen kestävyysjuoksija.
Barsosio on nuorin yleisurheilun nuorten MM-kisoissa mitalin voittanut nainen, kun hän voitti 1992 Soulissa pronssia 10 000 metrin juoksussa ajalla 32.41,76 14 vuoden ja 182 päivän ikäisenä.  Seuraavana vuonna hän juoksi aikuisten sarjassa Stuttgartin MM-kisoissa 10 000 metrillä pronssille ajalla 31.15,38. Barsosio hylättiin aluksi kilpailun jälkeen, mutta hylkäys peruttiin ja hänestä tuli nuorin yleisurheilun MM-mitalisti. Seuraavissa MM-kisoissa Göteborgissa 1995 hän sijoittui 5 000 metrin juoksussa yhdenneksitoista ja voitti samana vuonna Afrikan mestaruuden 10 000 metrillä. Vuonna 1997 Barsosio voitti maailmanmestaruuden Ateenan MM-kisoissa 10 000 metrillä ajalla 31.32,92, jolloin hänestä tuli ensimmäinen kenialainen naisten yleisurheilun maailmanmestari. Samana vuonna hän voitti IAAF:n GP-finaalin 5 000 metrillä ajalla 15.13,46.
Barsosio sijoittui 1998 maastojuoksun MM-kisoissa pitkällä matkalla kymmenenneksi. Vuonna 2000 hän oli maastojuoksun MM-kisojen lyhyellä matkalla kahdeksas, Sydneyn olympialaisissa 10 000 metrillä seitsemästoista ja GP-finaalin 3 000 metrin juoksun kolmas. Seuraavana vuonna hän sijoittui Oostenden maastojuoksun MM-kisoissa pitkällä matkalla kahdeksanneksitoista. Vuonna 2004 hän oli maastojuoksun MM-kisoissa pitkällä matkalla kymmenes, Ateenan olympialaisissa 10 000 metrillä seitsemästoista sekä IAAF:n yleisurheilufinaalissa 3 000 metrillä kymmenes.
Ennätykset

1 500 metrin juoksu: 4.13,11 (2000)
3 000 metrin juoksu: 8.35,89 (1997)
5 000 metrin juoksu: 14.46,71 (1997)
5 kilometrin maantiejuoksu: 15.20 (2001)
10 000 metrin juoksu: 31.15,38 (1993)
12 kilometrin maantiejuoksu: 39.25 (2001)
15 kilometrin maantiejuoksu: 50.11 (2005)
Puolimaraton: 1.12.58 (2005)
Oreste Puliti

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Kultaa | Antwerpen 1920 | floretti, joukkuekilpailu |  |
|  Kultaa | Antwerpen 1920 | säilä, joukkuekilpailu |  |
|  Kultaa | Pariisi 1924 | säilä, joukkuekilpailu |  |
|  Kultaa | Amsterdam 1928 | floretti, joukkuekilpailu |  |
|  Hopeaa | Amsterdam 1928 | säilä, joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Vichy 1927 | floretti |  |
|  Kultaa | Napoli 1929 | floretti |  |
|  Kultaa | Napoli 1929 | floretti, joukkuekilpailu |  |
Oreste Puliti (18. helmikuuta 1891 Livorno – 5. helmikuuta 1958 Lucca) oli italialainen miekkailija ja moninkertainen olympiavoittaja. Vuoden 1920 kesäolympialaisissa Antwerpenissä hän voitti kultaa floretin ja säilän joukkuekilpailuissa. Kesäolympialaisissa 1924 Pariisissa hän voitti jälleen kultaa säilän ja vuoden 1928 kesäolympialaisissa Amsterdamissa floretin joukkuekilpailussa. Amsterdamin kisoissa Puliti kuului lisäksi säilässä hopeaa saaneeseen joukkueeseen.
Ryan Burnett

| Ryan Burnett> Henkilötiedot |
| --- | --- |
Syntynyt: 21. toukokuuta 1992 (ikä 32) Belfast, Irlanti, Yhdistynyt kuningaskunta
Kansalaisuus:   Yhdistynyt kuningaskunta
Nyrkkeilijä
Painoluokka:   Kääpiösarja
Kätisyys:  Oikeakätinen
Ammattilaistilastot
Ottelut:  20
Voitot:  19
– tyrmäysvoitot:  9
Tappiot:  1
Ryan Burnett (s. 21. toukokuuta 1992) on englantilainen kääpiösarjan nyrkkeilijä ja hallitseva WBA- ja IBF-liiton maailmanmestari painoluokassaan.
Amatööriura

Burnett syntyi kolmilapsisen perheen keskimmäisenä lapsena. Burnett kiinnostui nyrkkeilystä jo nelivuotiaana. Amatööriurallaan Burnett otteli 98 ottelua joista hävisi neljä.
Burnett osallistui myös useisiin amatöörinyrkkeilykilpailuihin. Vuonna 2010 hän voitti hopeaa 48-kiloisten sarjassa Azerbaidžanissa järjestetyissä nuorten nyrkkeilyn maailmanmestaruuskilpailuissa.
Ammattinyrkkeilyura

Burnett aloitti ammattinyrkkeilyuran vuonna 2013. Vuonna 2017 Burnett kohosi IBF-liiton hallitsevaksi maailmanmestariksi voittamalla Lee Haskinsin kaikin tuomariäänin kaksitoistaeräisen ottelun päätteeksi. Samana vuonna Burnett kohosi myös WBA liiton hallitsevaksi maailmanmestariksi voittamalla Zhanat Zhakiyanovin kaikin tuomariäänin kaksitoistaeräisen ottelun päätteeksi.
Aiheesta muualla

boxrec.com
| --- | --- |
Edeltäjä: Lee Haskins: IBF liiton kääpiösarjan maailmanmestari 10. heinäkuuta 2017 –   
| --- | --- |
Edeltäjä: Zhanat Zhakiyanov: WBA liiton kääpiösarjan maailmanmestari 21. lokakuuta 2017 –
Seleukos V Filometor

Seleukos V Filometor oli Seleukidien valtakunnan kuningas vuosina 126–125 eaa.). Hänen isänsä oli Demetrios II Nikator ja äiti Kleopatra Thea. Epiteetti Filometor tarkoittaa äitiä rakastavaa, joka hellenistisessä maailmassa tarkoitti yleensä, että hallitsijan äiti toimi kanssahallitsijana. Kleopatra tappoi Seleukoksen, kun tämä oli yrittänyt päästä valtaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Demetrios II Nikator | Seleukidit   | Seuraaja: Antiokhos VIII Grypos ja Kleopatra Thea |
Saana – Warrior of Light Part I – Journey to Crystal Island

| Saana – Warrior of Light Part I – Journey to Crystal Island Timo Tolkki |
| --- | --- | --- |

Studioalbumin tiedot
 Äänitetty : 2007
 Julkaistu: 14. maaliskuuta 2008
 Tuottaja(t): Timo Tolkki
 Tyylilaji: rock-ooppera
 Kesto: 44.02
 Levy-yhtiö: Frontiers
Timo Tolkin muut julkaisut
| Hymn to Life 2002 | Saana – Warrior of Light Part I – Journey to Crystal Island 2008 | Classical Variations 2: Credo 2012 |
Saana – Warrior of Light Part I – Journey to Crystal Island on Stratovarius-kitaristi Timo Tolkin kolmas studioalbumi. Albumi on ensimmäinen Tolkin soololevyistä, jonka tekemisen ja ilmestymisen aikana hän ei ole ollut mukana enää Stratovarius-yhtyeessä. Albumin nimenosa Saana tulee Saana-tunturista. Kappaleet ovat Tolkin käsialaa. Albumi on konseptilevy ja tyyliltään rock-oopperaa.
Kappaleet

Saana Mountain – 1.22
Saana's Theme – 0.40
The End – 2.59
Sadness of the World – 3.33
3 at 7 – 4.27
Silence of the Night – 3.03
Sunrise at Saana Mountain – 1.49
Journey to the Crystal Island – 1.57
Crystal Island – 2.38
Freya's Theme – 1.38
You've Come a Long Way – 2.22
The Letter – 4.28
Who Am I? – 1.30
Freya's Teachings – 3.21
Warrior of Light – 3.28
Journey to the Azores – 4.47
Kokoonpano

Timo Tolkki – laulu, soolo,- rytmikitara, bassokitara, koskettimet ja piano
Mirka Rantanen – rummut
Kokoonpano > Vierailevat muusikot

Jennifer Sowle – laulu
Heikki Pöyhiä – laulu
Aino Laos – laulu
Janette Sainio – laulu
Arvostelut

Metal Underground:
Aiheesta muualla

Saana – Warrior of Light Part I – Journey to Crystal Island discogs.com -sivustolla (englanniksi)
Ryan Caldwell

| Ryan Caldwell |
| --- | --- |

Henkilötiedot
Syntynyt: 15. kesäkuuta 1981 (ikä 43) Brandon, MB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  92 kg
Pelaajaura
Pääsarjaura:  2006–2018
Aik. seurat:  Bridgeport Sound Tigers (AHL) New York Islanders (NHL) Syracuse Crunch (AHL) San Antonio Rampage (AHL) Phoenix Coyotes (NHL) DEG Metro Stars (DEL) Ässät (SM-liiga) Lukko (SM-liiga) Eisbären Berlin (DEL) Nürnberg Ice Tigers (DEL) Schwenninger Wild Wings (DEL) Lørenskog IK (Norja) Oji Eagles (Aasia) Daemyung Killer Whales (Aasia)
NHL-varaus:  202. varaus, 2000 New York Islanders
Ryan Caldwell (s. 15. kesäkuuta 1981 Brandon, Manitoba, Kanada) on kanadalainen jääkiekkoilija, pelipaikaltaan puolustaja. Hän pelasi viimeksi kaudella 2017–2018 Aasian liigassa korealaisessa Daemyung Killer Whalesin joukkueessa. Caldwell on isokokoinen ja kovaa pelaava puolustava peruspuolustaja ja täten melko jäähyherkkä. Hänellä on myös hyvä lyöntilaukaus. Caldwellin hyvistä hyökkäystehoista huolimatta hän ei ole kovin kiekollinen puolustaja.
Ura

Caldwell pelasi juniorina USHL-sarjan Thunder Bay Flyersissä kauden 1999–2000. New York Islanders varasi hänet seitsemännellä kierroksella numerolla 202 vuoden 2000 NHL:n varaustilaisuudessa. Seuraavat neljä kautta hän pelasi NCAA:ssa Denverin yliopistojoukkueessa, jossa hänet valittiin sarjan tulokkaiden tähdistökentälliseen kaudella 2000–2001. Kaudella 2003–2004 Caldwell valittiin toiseen tähdistökentälliseen ja yhdysvaltalaisten pelaajien tähdistöön sekä sarjan parhaaksi puolustavaksi pelaajaksi. Hän voitti WCHA:n vuonna 2002 ja NCAA:n mestaruuden vuonna 2004.
NHL:n työsulkukaudeksi 2004–2005 Caldwell siirtyi New York Islandersin organisaatioon. Hän pelasi Islandersin farmiseurassa AHL:ssä, Bridgeport Sound Tigersissa 73 ottelua ja teki niissä tehot 2+19=21. Kaudella 2005–2006 hän pääsi debytoimaan kahden ottelun verran NHL:ssä Islandersin paidassa. Debyyttiottelu oli 15. huhtikuuta Pittsburgh Penguinsia vastaan. Lokakuussa 2006 Islanders myi Caldwellin Columbus Blue Jacketsiin vaihdossa Eric Bogunieckiin. Hän pelasi koko kauden 2006–2007 farmiseurassa Syracuse Crunchissa ja teki puolustajalle hyvät tehot 7+23=30 61 ottelussa. Heinäkuussa 2007 Caldwell siirtyi vapaana agenttina Phoenix Coyotesiin. Kausi sujui lähes kokonaan farmissa San Antonio Rampagessa, jossa hän pelasi 71 ottelua tehoin 2+18=21. NHL-otteluita kertyi tilille kaksi, joissa hän sai peliaikaa keskimäärin viisi minuuttia.
Kaudeksi 2008–2009 Caldwell siirtyi Saksan DEL-liigaan DEG Metro Starsin joukkueeseen. Hän teki runkosarjassa 47 ottelussa tehot 4+14=18. Jäähyminuutteja kertyi 132, joilla hän oli liigan jäähypörssissä kahdeksas. Caldwell pelasi loistavat pudotuspelit tekemällä 15 ottelussa 10 tehopistettä. Hän teki kesken kauden joukkueen kanssa seuraavaan kauteen ulottuvan jatkosopimuksen. Kausi 2009–2010 jäi hänen viimeisekseen seurassa. Heinäkuussa 2010 uutisoitiin Caldwellin siirrosta saman sarjan Kassel Huskiesiin, mutta siirto kariutui. Kauden 2010–2011 alussa Caldwell ei pelannut vielä missään, mutta siirtyi marraskuussa loppukauden sopimuksella SM-liigassa pelaavaan Porin Ässiin. Hän nousi seuran ykköspuolustajiin ja teki runkosarjan 37 ottelussa tehot 6+19=25, joilla hän oli seuran puolustajien toiseksi paras pistemies Ville Uusitalon jälkeen.
Helmikuussa 2011 Caldwell teki Ässien kanssa kevääseen 2012 ulottuvan sopimuksen.
Toukokuussa 2012 Caldwell teki vuoden mittaisen sopimuksen Rauman Lukon kanssa. Tammikuun lopun siirtorajalla Caldwell siirtyi Lukosta loppukaudeksi Saksan DEL-liigan Eisbären Berlinin riveihin. Seuraaksi kaudeksi joukkue vaihtui Nürnberg Ice Tigersiin ja sitä seuraavaksi kaudeksi Schwenninger Wild Wingsiin.
Kauden 2015–2016 syyskauden Caldwell oli pelaamatta ja teki sitten tammikuun puolivälissä loppukauden mittaisen sopimuksen Norjan liigan Lørenskogin joukkueeseen. Heinäkuussa 2016 Caldwell teki yksivuotisen sopimuksen Aasian liigan Oji Eaglesin kanssa. Syyskuussa 2017 Caldwell solmi vapaana agenttina sopimuksen Koreaan Daemyungin joukkueeseen.
Aiheesta muualla

Ryan Caldwell Legends of Hockey -sivustolla (englanniksi)
Sally-Anne Jones

| Sally-Anne Jones> Henkilötiedot |
| --- | --- |
Syntynyt: 17. marraskuuta 1968 Greenwich, Lontoo, Englanti
Kuollut: Kesäkuu 2017 (48 vuotta) Syyria
Ammatti:  jihadisti
Puoliso:  Junaid Hussain
Lapset:  1
Muut tiedot
Järjestö:  Isis
Sally-Anne Frances Jones (17. marraskuuta 1968 Greenwich, Lontoo – kesäkuu 2017 Syyria) oli brittiläinen jihadisti. Syyriassa oleskelunsa aikana hänestä käytettiin nimiä Umm Hussein al-Britaniyah ja Sakinah Hussein.
Elämä

Jones sai katolisen kasvatuksen. Hän toimi punkyhtyeessä ja vietti aikaansa huumepiireissä ennen kääntymistään islamiin. Isossa-Britanniassa asuessaan Jones muutti Lontoon Greenwichistä Chathamiin. Sieltä hän matkusti Syyriaan vuonna 2013 ja liittyi Isis-terroristijärjestöön. Hän otti mukaansa 9-vuotiaan poikansa. Jones oli naimisissa birminghamilaisen jihadisti, hakkeri Junaid Hussainin kanssa, kunnes tämä tapettiin vuonna 2015.
Jonesin tehtävä Isiksessä oli länsimaalaisten tyttöjen värvääminen järjestöön. Hän välitti käytännön neuvoa Syyriaan matkustamiseksi, levitti ohjeita pommien rakentamiseksi ja kannusti ihmisiä suorittamaan terrori-iskuja Isossa-Britanniassa. Jones kuvattiin usein aseistautuneena, ja hän tuotti verkkoon brittiläisiin kristittyihin kohdistettuja uhkauksia. Jonesilla ei ollut sotilaskoulutusta. Häntä ei pidetty tärkeänä taistelijana, mutta hänellä oli merkittävä propagandistinen arvo. Jonesin väitettiin johtaneen naispuolisten sotilaiden yksiköitä taisteluissa, mutta tästä ei ole näyttöä. Miehensä kuoleman jälkeen hänestä käytettiin tiedotusvälineissä nimitystä "the white widow" (valkoinen leski), jolla on tosin viitattu myös Samantha Lewthwaiteen. Jones joutui Yhdistyneiden kansakuntien pakotteiden alaiseksi. Pakotteiden myötä hänet asetettiin matkustuskieltoon ja hänen varansa jäädytettiin.
Jones sai surmansa Yhdysvaltain ilmavoimien suorittamassa drooni-iskussa lähellä Syyrian ja Irakin rajaa kesäkuussa 2017. Jäi epäselväksi, kuoliko iskussa myös hänen poikansa. Ennen Jonesin kuolemaa koskenutta uutisointia viimeinen havainto hänestä oli tehty pakenemassa Raqqasta kohti Mayadiniä.
Seleukos IV Filopator

Seleukos IV:n kuva vanhassa kolikossa
Seleukos IV Filopator hallitsi osaa Seleukidien valtakunnasta vuosina 187–175 eaa. Hänen alueensa koostuivat Syyriasta (mukaan lukien Kilikia ja Palestiina), Mesopotamiasta, Babyloniasta ja osasta Irania.
Vaikea taloudellinen tilanne, joka johtui osin Rooman vaatimista lunnaista, pakotti Seleukoksen ajamaan kunnianhimoista politiikkaa. Hänen ministerinsä Heliodoros murhasi hänet.
Seleukoksen poika Demetrios I Soter oli panttivankina Roomassa. Vallan kaappasikin Seleukoksen nuorempi veli Antiokhos IV Epifanes. Tosin Seleukoksen toinen poika, pieni lapsi nimeltään myös Antiokhos, oli muutamia vuosia virallisesti vallassa ennen kuin Epifanes murhautti hänet.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Antiokhos III | Seleukidit   | Seuraaja: Antiokhos IV Epifanes |
Seleukos II Kallinikos

Seleukos II Kallinikos tai Pogon oli Seleukidien valtakunnan kuningas vuosina 246–225 eaa. Hän seurasi Antiokhos II Theosta. Hänen nimensä epiteetit tarkoittavat ”kaunista voittajaa” ja ”parrakasta”.
Seleukoksen äiti, entinen kuningatar Laodike julisti poikansa kuninkaaksi, kun hänen tukijansa Antiokiassa murhasivat uuden kuningattaren Bereniken ja tämän pojan. Antiokhos oli mennyt naimisiin Bereniken kanssa vahvistaakseen rauhan Egyptin Ptolemaios II:n kanssa, jonka tytär Berenike oli. Tämän selkkauksen tuloksena Ptolemaios III, Bereniken veli, julisti uudelleen sodan. Egyptiläisjoukot marssivat voitokkaasti aina Tigrikselle asti ja pidemmällekin. Seleukidivaltakunnan itäiset provinssit antautuivat egyptiläisille ja Egyptin laivasto ahdisteli Anatolian rannikoita. Anatolian sisäosat säilyivät Seleukoksen joukkojen hallinnassa. Kun Ptolemaios palasi Egyptiin, Seleukos palautti hallintaansa myös Syyrian pohjoisosat ja lähinnä olleet Iranin osat. Kuitenkin Laodiken kannattajat nostivat Seleukoksen nuoremman veljen Antiokhos Hieraksin Seleukoksen kilpailijaksi Anatoliassa.
Seleukos kärsi murskaavan tappion Ankarassa vuoden 235 eaa. tienoilla. Tämän seurauksena hän jätti maat Taurusvuorista itään veljelleen ja niemimaan muille valloille. Tämän jälkeen Seleukos pyrki saamaan separationistisen Parthian takaisin seleukidien valvontaan tässä onnistumatta. Joidenkin lähteiden mukaan Parthian kuningas jopa vangitsi hänet useiksi vuosiksi tällä retkellä. Toisten lähteiden mukaan hän teki rauhan Arsakes II:n kanssa.
Vähässä-Aasiassa Pergamonin asema vahvistui Attalos I:n alaisuudessa. Antiokhos Hieraksin omat alueet pienenivät ja hän teki epäonnistuneen yrityksen kaapata veljensä alueet. Antiokhos Hieraksi menehtyi pakolaisena Traakiassa vuonna 228 eaa. tai seuraavana vuonna.
Noin vuotta myöhemmin Seleukos kuoli pudottuaan hevosen selästä. Hänen vanhin poikansa Seleukos III Keraunos nousi valtaan.
Käännös suomeksi